पाएं अपने शहर की ताज़ा ख़बरें और फ्री ई-पेपरडाउनलोड करें
वैश्विक महामारी कोरोना से दम तोड़नेवालाें की अंत्येष्टि की नगर निगम ने जिम्मेवारी ताे ले ली, लेकिन फंड जारी नहीं किए जाने से अब भी परिजनों को स्वयं जेब ढीली करनी पड़ रही है। एक मई को सशक्त स्थाई समिति की आपातकालीन बैठक बुलाकर यह फैसला लिया गया था, लेकिन इसकी प्रोसीडिंग मंगलवार को जारी की गई।
फैसले के अनुसार सूचना मिलते ही नगर निगम हॉस्पिटल अथवा घर से डेड बॉडी काे मुक्तिधाम तक पहुंचवाएगा। इसके लिए काेई राशि नहीं ली जाएगी। लेकिन, मंगलवार तक परिजनों को शव वाहन के 1300 रुपए समेत अंत्येष्टि का पूरा खर्च वहन करना पड़ा। मेयर सुरेश कुमार ने कहा कि सशक्त स्थाई समिति अंतिम संस्कार के लिए 7 हजार रुपए निर्धारित कर चुकी है। यह व्यवस्था अविलंब लागू हाे इसके लिए नगर आयुक्त से बात कर रहे हैं। बैठक की प्रोसीडिंग जारी कर दी गई है।
इधर, मोटर पंप चालू होने से पानी संकट हुआ दूर
मुजफ्फरपुर | पीडब्ल्यूडी वाटर पंप मंगलवार को चालू हो जाने से शहर के वार्ड-नंबर 8, 9 व 10 के लोगों को पानी की किल्लत से राहत मिली। मोटर खराब रहने से चित्रगुप्तपुरी, मदरसा रोड, शेख टोली, रामराजी रोड, बख्शी कॉलोनी, माड़ीपुर मेन रोड, आदि मोहल्ले में लोगों को पानी संकट झेलना पड़ रहा था। वार्ड-9 के पार्षद एनामुल हक का कहना है कि रमजान के महीने में पानी नहीं मिलने से दो दिनों से परेशानी झेलनी पड़ रही थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn